Piet Byleveld neem regstappe | Maroela Media
Piet Byleveld neem regstappe
Oudbrig. Piet Byleveld gaan regstappe neem teen voormalige kliënte wat beweer dat hy hulle met derduisende rande ingedoen het.
Scholtz Prokureurs, Byleveld se regsverteenwoordigers, het Dinsdag in 'n verklaring gesê Byleveld is bewus van "verskeie lasterlike bewerings" wat onder meer op Maroela Media en in Rapport gepubliseer is.
Maroela Media het vroeër berig dat verskeie kliënte van Byleveld wat Piet Byleveld Crime and Commercial Investigations (PBCCI) genader het om die moord van hul geliefdes te ondersoek, beweer dat hulle duisende rande aan PBCCI betaal het, maar geen resultate uit die ondersoeke gekry het nie. Hierdie kliënte beweer ook dat hulle min of geen reaksie van PBCCI op hul e-posse, telefoonoproepe en SMS'e gekry het nie.
Maroela Media het vroeër vandeesmaand, ná verskeie pogings om kommentaar van Byleveld rakende die bewerings te kry, 'n verrassingsbesoek aan PBCCI se kantoor in Ruimsig, Roodepoort, gebring, maar is meegedeel dat Byleveld se kantoor maande gelede blykbaar sonder enige kennisgewing ontruim is. Maroela Media het daarna vir Byleveld by sy huis besoek en weer om kommentaar gevra, maar hy het geweier om kommentaar te lewer en gesê hy sal eers sy prokureur oor die saak spreek.
Scholtz Prokureurs was egter ook nie bereid om op die bewerings te reageer nie. "In lig [van die lasteraksies wat ingestel sal word], is ons kliënt nie van voorneme om homself in die pers te regverdig of enige sensasie aan die beweringe te verleen nie. Mnr. Byleveld is van opinie dat hy van blaam gesuiwer sal word sodra die beweringe in die regte forum geventileer word, (sic)" lui die verklaring.
Vrou vas vir man se huurmoord
Dit is n heel ander "forum" as jy nie meer agter sap kan skuil of hulle misbruik nie
Lekker manier om vir tyd te speel.
Ge-oordeel aan die uittreksel van die prokureurs se skrywe aan MM, dink ek regtig nie dat Maroela of die ouens wat oor Oom Byl se 'werksaamhede' kla, enige slapelose nagte tegemoet hoef te gaan nie.
Dankie aan Marine Lourens en wie ookal vir hierdie stukkie ondersoekende joernalistiek verantwoordelik is.